section_heading: Povijest
paragraph_text: Prvo naselje na području današnjeg Quincya osnovao je kapetan Wollaston - 1625., pa je po njemu nazvano Mount Wollaston. Ubrzo nakon toga pod vodsvom novog lidera Thomasa Mortona naselje je prezvano Merry Mount, ali ni to ime nije dugo ostalo, jer su puritanski građani istjerali 1627. - Mortona jer je slavio Prvi svibanj, pa su prezvali naselje u Braintree. Ono je dobilo status grada 1792. i ponovno promijenilo ime, ovaj put u Quincy u počast pukovnika Johna Quincya svog uglednog sugrađana. Danas je Quincy najpoznatiji po domu porodice Adams, koji je 1946. pretvoren u memorijalni muzej, i obnovljen 1998.